केरल भारत का एक प्रान्त है। इसकी राजधानी तिरुवनन्तपुरम (त्रिवेन्द्रम) है। मलयालम यहां की मुख्य भाषा है। हिन्दुओं तथा मुसलमानों के अलावा यहां ईसाई भी बड़ी संख्या में रहते हैं। भारत की दक्षिण-पश्चिमी सीमा पर अरब सागर और सह्याद्रि पर्वत श्रृंखलाओं के मध्य एक खूबसूरत भूभाग स्थित है। इस राज्य का क्षेत्रफल 38863 वर्ग किलोमीटर है। केरल में मसालों के आत्याधिक उत्पादन के कारण इस राज्य को “मसालों का बगीचा” भी कहा जाता है, केरल के मसाले भारत के सभी हिस्सों में प्रसिद्ध होने के साथ साथ विदेशों में भी भेजे जाते हैं।